**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

TPH/2135-1/2021.

**30/2021.**

**HATÁROZAT**

* **veszélyhelyzetben átruházott hatáskörben meghozott döntésről** –

**A Városi Strandfürdő ingatlanának Gyógyfürdő fejlesztés céljából történő telekalakításáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva, az alábbi határozatot hozom:

**Kezdeményezem** a tiszavasvári 5702/10 hrsz-ú, **Városi Strandfürdő** ingatlan **telekalakítási eljárásának megindítását**, miszerint az 5702/10 hrsz-ú ingatlan Ifjúsági Tábor (5702/6 hrsz) felőli részén **16437,89 m2 nagyságú, beépítetlen, füves területe leválasztásra kerül -** jelen határozat 1. mellékletét képezőhelyszínrajz szerint - az ingatlan ténylegesen, Városi Strandfürdőként funkcionáló részétől, a „Tiszavasvári Gyógyfürdő fejlesztése”elnevezésű projekt megvalósítása céljából.

**INDOKOLÁS**

Tiszavasvári Város Önkormányzata a „Tiszavasvári Gyógyfürdő fejlesztése” projekt (továbbiakban: Projekt) keretén belül a Strandfürdővel összefüggő funkciókat is magába foglaló gyógyszálló építését tervezi a Városi Strandfürdő területén. A Projekt megvalósításához, valamint az ahhoz szükséges telekalakításhoz a Szentmihályi Gyógyfürdő jelenlegi üzemeltetője, a Tiszavasvári Strandfürdő Kft., továbbá a fejlesztések megvalósításában – a 2013. május 29. napján kelt „Együttműködési megállapodás” alapján – egyetemleges kötelezettként részt vevő Sotkó Diána és Elex-Univill Kft. külön nyilatkozatában hozzájárult.

A Tiszavasvári Város Helyi Építési Szabályzata alapján az 5702/10 hrsz-ú ingatlanon minimum 1 ha nagyságú terület választható le. Erre tekintettel a Városi Strandfürdő ingatlanának az Ifjúsági tábor felőli beépítetlen, füves része a legalkalmasabb terület, melyből 16437,89 m2 kerül leválasztásra, a melléklet szerint.

Tiszavasvári Város Önkormányzata a Projekt megvalósítása céljából egyedi kérelemmel fordult a Kisfaludy2030 Turisztikai Fejlesztő Nonprofit Zrt-hez (1037 Budapest, Bokor utca 23-25.). A Kisfaludy2030 Turisztikai Fejlesztő Nonprofit Zrt. a 2020.12.17-én kelt Támogatói okirattal a projekt előkészítésére előleget biztosított Tiszavasvári Város Önkormányzata részére.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében: „**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. február 25.

**Szőke Zoltán**

**polgármester**